SOVINTOSOPIMUS

LAAJA

# OSAPUOLET

1. **[Etunimi Sukunimi tai Yhtiön nimi]**

[Osoite- ja muut yhteystiedot]

jälj. myös ”**Kantaja**”

**Asiamies ja prosessiosoite**

[Asiamiehen nimi]

[Osoite- ja muut yhteystiedot]

1. **[Etunimi Sukunimi tai Yhtiön nimi]**

[Osoite- ja muut yhteystiedot]

jälj. myös ”**Vastaaja**”

**Asiamies ja prosessiosoite**

[Asiamiehen nimi]

[Osoite- ja muut yhteystiedot]

1. ja B jäljempänä yhdessä ”**Osapuolet**” ja kumpikin erikseen ”**Osapuoli**”

# SOPIMUksen tausta ja tarkoitus

Tällä sovintosopimuksella (jälj. ”**Sopimus**”) Osapuolet sopivat lopullisesti riitansa [Esim. kiinteistön kauppaa pm.kk.vvvv] koskien. Asia on vireillä käräjäoikeudessa diaarinumerolla **L xx/xxxxx.**

Osapuolten välillä on ollut erimielisyyttä siitä, onko Vastaaja menetellyt [esim. Maakaaren 2 luvun 17 §:n tiedonantovelvoitteen vastaisesti, jonka vuoksi kyseessä olisi kaupan kohteen laatuvirhe, ja Kantaja olisi oikeutettu Maakaaren 2 luvun 31 §:n mukaiseen hinnanalennukseen]. [Täydennä, mistä osapuolten välisessä riidassa on tarkemmin ottaen ollut kyse. Esim.: Osapuolten välillä on ollut erimielisyyttä siitä, onko myyjä jättänyt tietoisesti kertomatta ostajalle, että rakennukselta avautuvan merinäköalan eteen on kaavoitettu uusi asuinalue. Ostaja on vaatinut myyjältä hinnanalennusta 50.000 euroa. Myyjä on kiistänyt vaatimuksen perusteeltaan ja määrältään, ja sanonut ilmoittaneensa ostajalle kaavasta.]

Osapuolet ovat neuvotelleet asian sovinnollisesta ratkaisemisesta. Osapuolet eivät ota Sopimuksella tai sen ehdolla aineellista kantaa Osapuolten asiassa esittämiin vaatimuksiin tai väitteisiin. Sopimus on tehty yksinomaan sen vuoksi, jotta asia saadaan lopullisesti ratkaistua. Tällä Sopimuksella sovitaan Osapuolia sitovasti kaikista vaatimuksista, joita asiassa **L xx/xxxxx** on esitetty.

# SOPIMUSEHDOT

## Maksusuoritus

Osapuolet sopivat [esim. kiinteistön kauppaa pm.kk.vvvv] koskevan riitansa seuraavin ehdoin:

Kantaja maksaa Vastaajalle kertakaikkisena korvauksena [xx,xx] euroa (”**Sovintokorvaus**”).

Sovintokorvaus maksetaan pm.kk.vvvv mennessä (”**Eräpäivä**”) Vastaajan tilille: IBAN FI\_\_\_\_\_\_\_\_\_\_\_\_\_\_\_\_\_\_\_.

Sovintokorvauksen suorittamisen viestikenttään on merkittävä: [Sovintokorvaus asiassa Lxx/xxxx].

**TAI**

Kantaja maksaa Vastaajalle korvauksena [xx,xx] euroa (”**Sovintokorvaus**”). Sovintokorvaus suoritetaan maksusuunnitelman mukaisesti seuraavasti:

* [xx,xx] euroa, pm.kk.vvvv (”**Sovintokorvauksen maksuerä I**”)
* [xx,xx] euroa, pm.kk.vvvv (”**Sovintokorvauksen maksuerä II**”)
* [xx,xx] euroa, pm.kk.vvvv (”**Eräpäivä**”)(”**Sovintokorvauksen maksuerä III**”)

Sovintokorvauksen maksuerät I – III maksetaan Vastaajan tilille: IBAN FI\_\_\_\_\_\_\_\_\_\_\_\_\_\_\_\_\_\_\_\_\_.

Sovintokorvauksen maksuerän suorittamisen viestikenttään on merkittävä: [Sovintokorvaus maksuerä asiassa Lxx/xxxx]. Kantajalla on oikeus suorittaa sovintokorvaukset ennen Eräpäivää.

Mikäli Vastaaja ei noudata yllä mainittua maksusuunnitelmaa ja Sopimuksen mukaista maksuerää ei suoriteta eräpäivään mennessä, erääntyy koko jäljellä oleva saatava Vastaajan maksettavaksi välittömästi.

## Korko

Mikäli Vastaaja ei suorita Sovintokorvausta Eräpäivään mennessä, viivästyneelle summalle lasketaan Korkolain 4 §:n § mom. mukaista viivästyskorkoa Eräpäivästä lukien.

## Salassapito ja sopimussakko

Osapuolet sitoutuvat pitämään tämän Sopimuksen sisällön salassa kuitenkin siten, että Osapuolilla on oikeus ilmaista tämän Sopimuksen sisältö sekä toimittaa tästä Sopimuksesta jäljennös tahoille, joilla on perusteltu oikeus saada sopimuksesta ja sen sisällöstä tieto.

Mikäli Osapuoli rikkoo salassapitovelvoitetta, on rikkoneen Osapuolen suoritettava toiselle Osapuolelle sopimussakkona [xx,xx] euroa.

## Oikeudenkäyntikulut

Kumpikin Osapuoli vastaa omista asianosais- ja oikeudenkäyntikuluistaan

**TAI**

Oikeudenkäyntikuluratkaisu jätetään Käräjäoikeuden päätöksen varaan, ja Osapuolen valtuuttamat asiamiehet toimittavat laskuerittelyt Käräjäoikeudelle. Osapuolten valtuuttamat asiamiehet varaavat oikeuden lausua toisen Osapuolen oikeudenkäyntikuluista ennen Käräjäoikeuden päätöstä sovinnon vahvistamisesta.

## Sopimuksen laatiminen ja tulkinta

Sopimus katsotaan yhdessä laadituksi riippumatta siitä, kuinka Sopimuksen luonnostelu ja tekninen laadinta on Osapuolten kesken käytännössä toteutettu. Tätä Sopimusta tai sen tiettyä sopimuskohtaa ei sovelleta toisen Osapuolen vahingoksi pelkästään sillä perusteella, että Sopimus tai sopimuskohta olisi toisen Osapuolen laatima

## Sovinnon vahvistaminen

Kumpikin Osapuoli on lukenut ja ymmärtänyt Sopimuksen sisällön ja sitoutuvat sitä noudattamaan. Osapuolet toteavat, että molemmilla Osapuolilla on ollut riittävä mahdollisuus vaikuttaa tämän Sopimuksen sisältöön ja Sopimus vastaa heidän tahtoaan.

Osapuolet toimittavat Sopimuksen käräjäoikeudelle vahvistettavaksi ja sopivat suullisesti erikseen siitä, että [Kantaja]/[Vastaaja] on vastuussa Sopimuksen toimittamisesta Käräjäoikeudelle allekirjoituksen jälkeen.

## Valitusoikeudesta luopuminen

Osapuolet sitoutuvat olemaan valittamatta käräjäoikeuden sovinnon vahvistamista koskevasta päätöksestä.

[Mikäli oikeudenkäyntikuluratkaisu on jätetty Käräjäoikeuden ratkaisun varaan, Osapuolilla on oikeus ilmoittaa tyytymättömyyttä tuomioon ja tehdä valitus oikeudenkäyntikuluratsusta Hovioikeudelle]

# Päiväys ja allekirjoitus

Tätä Sopimusta on tehty kaksi (2) samansanaista kappaletta, yksi (1) kummallekin sopijapuolelle. Sopimus voidaan allekirjoittaa myös sähköpostin välityksellä (skannaus) tai vahvaa sähköistä tunnistautumista hyödyntävää palvelua käyttäen.

**[Paikka] [Päivämäärä]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Etunimi Sukunimi]

**[Paikka] [Päivämäärä]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Etunimi Sukunimi]

Lakialan ammattilaisen neuvot Asiakirjan täyttämiseen:

1. Tämä on asiakirjapohja sovintosopimuksesta. Sivustoltamme löytyy myös suppeampi sovintosopimuspohja.
2. Sovintosopimuksesta tulee käydä ilmi vähintään sopimusosapuolet (ketkä sopivat), sopimusehdot (mitä sopivat) ja sopimuksen hyväksymistahdonilmaisut (allekirjoitukset). Koska kyseessä on sovintosopimus, sopimuksesta on tärkeää ilmetä myös se, mitä asiaa koskeva riita on sovittu.
3. Asiakirjassa on lueteltuna tavanomaisia sovintosopimusten ehtoja, joita voi hyödyntää sopivaa sovinnollista ratkaisua etsiessä ja sopimukseen kirjattaessa. Kaikki tässä asiakirjapohjassa luetellut ehdot eivät ole pakollisia sopimukseen.
4. Pohjassa on muutama tavanomainen sovintosopimusehto niihin sovintosopimuksiin, joissa osapuolilla on jo riita vireillä käräjäoikeudessa. Luonnollinen tapa päättää käräjöinti on vahvistaa sovintosopimus käräjäoikeudessa, sillä vahvistettu sovinto on ulosottoperuste. Näin ollen, jos toinen sopijapuoli ei täytä sopimuksen mukaisia velvoitteitaan, voi toinen osapuoli siirtää saatavan vahvistetun sovintosopimuksen perusteella ulosottoon.
5. Mikäli riita on vireillä käräjäoikeudessa ja se sovitaan sovintosopimuksella osapuolten välillä, yksilöi riita sovintosopimukseen käräjäoikeuden diaarinumerolla. Tässä asiakirjapohjassa on valmiina yksilöintiä koskeva malli-ilmaisu.



Hei,

Kiitos sinulle, että olet käyttänyt Laki24.fi-sivuston palveluita.

Mikäli tarvitset vielä neuvoja asiakirjan täyttämisessä tai muissa lakiasioissa saat apua helposti Laki24 – palvelun lakimiehiltä. Soittamalla lakipuhelimeen saat vastaukset nopeasti ja suoraan lakialan ammattilaisilta.

Lakimiehen tavoitat numerosta:

**0600 11133 [Yksityiset] ja 0600 11188 [Yritykset].**

Lakipuhelin palvelee sinua ma-pe 08:00 – 22:00 ja la – su 10:00 – 18:00. Puhelun hinta on 2,95 €/min +pvm.